cyanic-selkie/wikianc huggingface dataset:
রায়া অ্যান্ড দ্য লাস্ট ড্রাগন
রায়া এবং দ্য লাস্ট ড্রাগন একটি আমেরিকান কম্পিউটার-অ্যানিমেটেড অ্যাডভেঞ্চার ফ্যান্টাসি চলচ্চিত্র যা ওয়াল্ট ডিজনি স্টুডিওজ মোশন পিকচারের বিতরণের জন্য ওয়াল্ট ডিজনি পিকচারস এবং ওয়াল্ট ডিজনি অ্যানিমেশন স্টুডিওগুলি প্রযোজনা করেছে। স্টুডিওর প্রযোজনায় ৫৯ তম চলচ্চিত্রটি পরিচালনা করেছেন ডন হল এবং কার্লোস ল্যাপেজ এস্তারাদা। এটি সহ পরিচালনা করেছেন পল ব্রিগস এবং জন রিপা । ওসনাট শুরার এবং পিটার ডেল ভেচো প্রযোজিত এই চলচ্চিত্রটির কাহিনী লিখেছেন কুই নুগেইন এবং অ্যাডেল লিম এবং জেমস নিউটন হাওয়ার্ড সংগীত পরিচালনা করেছেন। ছবিতে কেলি মেরি ট্রান রায়া চরিত্রে কণ্ঠ দিয়েছেন এবং আয়াওয়ওয়াফিনা শেষ ড্রাগন, শিসু চরিত্রে কন্ঠ দিয়েছেন।
ভূমিকা
অনেক আগে কুমন্ডার বিশ্বে মানুষ এবং ড্রাগন মিলেমিশে বাস করত। কিন্তু যখন ড্রাউন নামে পরিচিত দুষ্ট দানবরা এই ভূমিকে হুমকি দেয়, ড্রাগনরা মানবসভ্যতাকে রক্ষা করতে আত্মত্যাগ করেছিল। এখন, ৫০০ বছর পরে, সেই একই দানব ফিরে এসেছে এবং শেষ পর্যন্ত ড্রাউনকে সকলের মঙ্গলের জন্য থামাতে একাকী এক যোদ্ধা রায়ার উপরে দায়িত্ব বর্তায়, সর্বশেষ ড্রাগনটিকে খুঁজে বের করার। শেষ পর্যন্ত, রায়ার যাত্রাপথে সে বুঝতে পারে, এ পৃথিবীকে বাঁচাতে ড্রাগনের যাদুর থেকেও বেশি কিছু অর্জন করতে হবে, এর জন্য বিশ্বাসেরও প্রয়োজন হবে।
বিকাশ
২৪ মে, ২০১৮ তারিখে, হ্যাশট্যাগ শো জানায় যে ওয়াল্ট ডিজনি অ্যানিমেশন স্টুডিও ড্রাগন সাম্রাজ্য নামে একটি অ্যানিমেটেড চলচ্চিত্র তৈরি করছে যা দিয়ে কথাশিল্পী পল ব্রিগস এবং ডিন ওয়েলিন্সের পরিচালক হিসেবে আত্মপ্রকাশ ঘটবে।এটি কিয়েল মারে রচিত। একই বছরের অক্টোবরে, ডেডলাইন  জানায় যে স্ক্রিপ্টটি পুনর্নির্মাণের জন্য অ্যাডেল লিমকে এবং সিনেমাটি প্রযোজনার জন্য ওসনাত শুরারকে নিয়োগ দেওয়া হয়েছিল। আগস্ট ২৮, ২০১৯  তারিখে, ডিজনি তাদের ডি 23 এক্সপো ওয়াল্ট ডিজনি অ্যানিমেশন স্টুডিওজের উপস্থাপনা প্যানেলে আনুষ্ঠানিকভাবে চলচ্চিত্রটির ঘোষণা করে। ২০২০ সালের আগস্টে, ঘোষণা করা হয়েছিল যে ডন হল এবং কার্লোস ল্যাপেজ এস্তারাদা, যিনি পরবর্তীকালে ২০১২ সালে ডিজনি অ্যানিমেশনে যোগ দিয়েছিলেন, এখন পরিচালক পদে দায়িত্ব গ্রহণ করছেন, ব্রিগস সহ-পরিচালক হিসাবে রয়েছেন এবং জন রিপা তাঁর সাথে যোগ দিয়েছেন। তদ্ব্যতীত, কুই এনগুইন লিমের সহ-লেখক হিসাবে এবং পিটার ডেল ভেচো  প্রযোজক হিসাবে যোগদান করেন।
চরিত্র
২রা আগস্ট,২০১৯ তারিখে, ডি২৩ এক্সপো চলাকালীন, আউকওয়াফিনা এবং ক্যাসি স্টিলকে যথাক্রমে শিসু এবং রায়ার চরিত্রে অভিনয় করার ঘোষণা দেওয়া হয়। ২২ শে আগস্ট, ২০২০ সালে, এটি প্রকাশিত হয় যে স্টিলি এই প্রকল্পটি ছেড়ে চলে গিয়েছেন এবং তার পরিবর্তে কেলি মেরি ট্রান রায়া চরিত্রে কণ্ঠ দিয়েছেন।
অ্যানিমেশন এবং অলঙ্করণ
ছবিটি থাইল্যান্ড, ভিয়েতনাম, কম্বোডিয়া, মায়ানমার, মালয়েশিয়া, ইন্দোনেশিয়া, ফিলিপাইন এবং লাওসের দক্ষিণ-পূর্ব এশীয় সংস্কৃতি দ্বারা অনুপ্রাণিত কুম্দ্রা নামে একটি কাল্পনিক রাজ্যে সেট করা হয়েছে।  গবেষণা পরিচালনার জন্য, চলচ্চিত্র নির্মাতারা এবং প্রযোজনা দল মিয়ানমার এবং মালয়েশিয়া বাদে উপরে বর্ণিত সবগুলো দেশ ভ্রমণ করেছেন।
সংগীত
জেমস নিউটন হাওয়ার্ড রায়া এবং সর্বশেষ ড্রাগনের হয়ে সঙ্গীত পরিচালনা করবেন। তিনি ডায়োস’স, আটলান্টিস: দ্য লস্ট এম্পায়ার এবং ট্রেজার প্ল্যানেট  এর পরে চতুর্থবারের মতো ওয়াল্ট ডিজনি  অ্যানিমেশন স্টুডিওজ এর চলচ্চিত্রে সঙ্গীত পরিচালনা করবেন।
বিপণন
২০২০ সালের ২১শে অক্টোবর ছবিটির প্রথম লুক পোস্টার এবং টিজার প্রকাশিত হয়। ২০২০ সালের ১০ শে ডিসেম্বর, ডিজনির অফিসিয়াল ইনস্টাগ্রাম অ্যাকাউন্টে ছবিটির একটি নতুন পোস্টার, পাশাপাশি এটির মুক্তির নতুন তারিখ প্রকাশ করা হয়।
মুক্তি
রায়া এবং দ্য লাস্ট ড্রাগন মূলত ২৫ শে নভেম্বর, ২০২০ সালে যুক্তরাষ্ট্রে মুক্তি পাওয়ার কথা ছিল। তবে, কভিড -১৯ মহামারীর কারণে চলচ্চিত্রটির মুক্তি ২০ মার্চ, ২০২১ তারিখে পিছিয়ে যায়। ২০২০ সালের ১০ ডিসেম্বর, ডিজনির বিনিয়োগকারী দিবসের উপস্থাপনার অংশ হিসাবে, ঘোষণা করা হয়েছিল যে ছবিটি একই সাথে প্রেক্ষাগৃহে এবং ডিজনি + প্রিমিয়ার অ্যাক্সেসের সাথে, ৫ই মার্চ, ২০২১ তারিখে প্রকাশিত হবে।
জেউক্সিপুস স্নানাগার
বাইজেন্টাইন সাম্রাজ্য এর রাজধানী কনস্টান্টিনোপল এ জেউক্সিপুস স্নানাগার একটি জনপ্রিয় স্নানাগার ছিল। ১০০-২০০ খ্রিষ্টাব্দে এটি নির্মিত হয়েছিল যা ৫৩২ খ্রিষ্টাব্দের নিকা বিদ্রোহে ধ্বংস হয় এবং অনেক বছর পরে স্নানঘরগুলো পুনর্নির্মিত হয়। ওই স্থানে পূর্বে একটি জেউস এর মন্দির থাকায় এর নাম জেউক্সিপুস রাখা হয়। প্রাচীন গ্রিক এক্রোপলিস এর একিলিস এর স্নানঘর হতে ৫০০ ইয়ার্ড দক্ষিণে সেগুলো নির্মিত হয়েছিল। প্রথমদিকে বহুবিধ ভাস্কর্যের কারণে স্নানাগারটি বিখ্যাত ছিল। পরে সেগুলো সামরিক উদ্দেশ্যে ব্যবহৃত হয়- ৭ম শতকের দিকে। ১৯২৮ সালে জায়গাটি খনন করে স্নানঘরগুলো আবার বানানো হয়।
বর্ণনা
সদস্যরা খুব কম খরচে এতে প্রবেশ করতে পারত। প্রথমত স্নানাগার হিসেবে তৈরি হলেও সেখানে শরীরচর্চা এবং বিনোদনেরও ব্যবস্থা ছিল। কাজকর্ম দেখাশোনা, স্নানাগারের কার্যাবলি, খোলা এবং বন্ধ হওয়ার সময় এবং আচরণবিধি মেনে চলার জন্য অংশগ্রহণকারীদের অর্থ দেওয়া হত। নারী এবং পুরুষ একসাথে প্রবেশের নিয়ম ছিল না। হয় তারা ভিন্ন স্নানঘরে যেত অথবা ভিন্ন সময়ে যেত। কন্সন্টান্টিনোপল এ বেশ কিছু সাধারণ স্নানাগার থাকলেও জেউক্সিপুস বেশ জনপ্রিয় ছিল, সেখানে বাণিজ্যিক প্রতিযোগিতা থাকা সত্ত্বেও। এমনকি সেখানে ধর্মগুরু এবং সাধকদের দেখা যেত যদিও প্রবীণরা সেখানে অধর্মীয় কার্যকলাপের শঙ্কা করতেন।
অবস্থান
দ্বাদশ শতকের বিশেষজ্ঞ জোনারাস বর্ণনা করেন কীভাবে সেভেরাস স্নানঘরের সাথে হিপ্পোড্রোম কে সংযুক্ত করেন এবং তা করতে গিয়ে এটি জুপিটার মন্দিরের পাশে নির্মাণ করেন। আরও বিশদ বর্ণনাদানকারী লেউনতিউস বলেন স্নানাগারটি হিপ্পোড্রোম এর সংলগ্ন ছিল, সংযুক্ত ছিল না-
"জেউক্সিপুসের শীতল সতেজ স্নানঘর এবং বিখ্যাত হিপ্পোড্রোমের মাঝে আমি দাঁড়াই। পর্যটককে দেখতে দাও যেখানে সে স্নানকরে, অথবা দেখুক দীর্ঘশ্বাস টানা অশ্বের ক্লান্তি, আনন্দ পেতে অন্তত একবার ঘুরে যাক সে; আমার কাছে সে উষ্ণ অভ্যর্থনা পাবে। অথবা যদি পুরুষোচিত ক্রীড়া তার অভিলাষ, অমসৃণ সড়কটিতে সে তাও চর্চা করতে পারবে।"
এছাড়াও জেউক্সিপুস স্নানাগারটি কন্সন্টান্টিনোপল এর বৃহৎ প্রাসাদ (Great Palace of Constantinople) এর নিকটবর্তী ছিল। এগুলো থেকে স্নানাগারটির জনপ্রিয়তা অনুধাবন করা যায়। এমন একটি স্থানে বহু লোকসমাগম হত এবং স্নানাগারটিও সবার নজরে আসত। আউগুস্তায়েম চত্বর এবং হাজিয়া সোফিয়ার ব্যাসিলিকাও স্নানাগারের আশেপাশে ছিল।
ডানদিকের মানচিত্রে খননকার্য অনুযায়ী কন্সন্টান্টিনোপল এ স্নানাগারটির আনুমানিক অবস্থান দেখানো হয়েছে। স্নানাগারটি প্রায় চতুর্ভুজাকার এবং প্রাসাদের সাথে সংযুক্ত বা খুবই নিকটবর্তী অবস্থানে ছিল।
ধ্বংস এবং পরবর্তী সময়
৫৩২ খ্রিষ্টাব্দের নিকা বিদ্রোহে, যা তখনকার কন্সন্টান্টিনোপলকে গুড়িয়ে দিয়ে অর্ধেক শহর ধূলিসাৎ করে এবং সহস্র লোকের প্রাণ কেড়ে নেয়, তাতে জেউক্সিপুসের স্নানাগারটিও পুড়ে ধ্বংস হয়ে যায়। জাস্টিনাইন যখন স্নানাগারটি পুনর্নিমাণের উদ্যোগ নেন তখন নষ্ট হয়ে যাওয়া মূর্তিগুলো আর পুনর্নিমাণ বা পুনরুদ্ধার করা সম্ভব হয়নি।
৭ম শতকের শুরুর দিকে বাইজান্টাইন সাম্রাজ্যে চরম সামরিক ও রাজনৈতিক চাপ পড়ায় সাধারণ স্নানাগার বিরল এবং কম জনপ্রিয় হয়ে ওঠে। বিভিন্ন সাধারণ উন্মুক্ত স্থান সামরিক কাজে ব্যবহৃত হতে থাকে। জানা পর্যন্ত ৭১৩ খ্রিষ্টাব্দে এটি অন্য কিছুতে রূপান্তরিত হওয়ার আগে শেষ স্নানাগার হিসেবে ব্যবহৃত হয়। স্নানাগারের একাংশ নউমেরা কারাগার এবং অন্য অংশ রেশমের কারখানা হিসেবে ব্যবহৃত হয়।
প্রায় হাজার বছর পর ১৫৫৬ সালে ওটোম্যান স্থপতি মিমার সিনান এই স্থানে ‘হাসেকি হারেম সুলতান হামাম’ নির্মাণ করেন। আরও পরে ১৯২৭-১৯২৮ সালে মাটি খুঁড়ে বহু প্রত্নসম্পদ যেমন মৃৎপাত্র উদ্ধার করা হয় যেগুলো সেই সময়ের কন্সন্টান্টিনোপলের স্থাপত্য, সমাজ, সংস্কৃতির পরিচয় বহন করে। বিশেষত ওই স্থানে দুটি মূর্তি পাওয়া গেছে, পাদদেশে হেকাবি এবং এয়েসচেনেস লেখা তাতে বোঝা যায় কীভাবে ক্রিস্টোডোরাস স্ন্নাগারের মূর্তিগুলো নিয়ে ‘দি সিক্স এপিগ্রামস’ লিখেছিলেন এবং জোনারাস ও লেউনতিউস এর লেখার সাথেও মিল পাওয়া যায়।
সাহিত্যে জেউক্সিপুস
জেউক্সিপুস স্নানাগারের মূর্তিগুলোর গৌরবে অনুপ্রাণিত হয়ে মীশরীয় কবি ক্রিস্টোডোরাস হেক্সামিটার (ষাণ্মাত্রিক) ছন্দে ৪১৬ লাইন দীর্ঘ একটি কাব্য রচনা করেন এতে ছয়টি স্তবক বা এপিগ্রাম আছে, প্রতিটি স্নানাগারের একগুচ্ছ মূর্তিকে কেন্দ্র করে লেখা, যেগুলো একত্রে একটি সাহিত্যকর্ম হিসেবে রচিত হয়েছে। অনেকে মনে করেন ক্রিস্টোডোরাসের এপিগ্রামগুলো মূর্তির পাদস্তম্ভে খোদিত ছিল, তবে তা বোধ হয় ঠিক নয় কেননা তার লেখায় অতীতকাল ব্যবহৃত হয়েছে।
সিথেরোনিয়া হ্যামিফেরা
সিথেরোনিয়া হ্যামিফেরা হল স্যাটারনিডেয়া পরিবারের প্রজাতির পতঙ্গ। ১৯০৭ সালে ওয়াল্টার রথসচাইল্ড দ্বারা এটি প্রথম বর্ণিত হয়। এটি ত্রিনিদাদ, পেরু, গায়ানা, ফ্রেঞ্চ গায়ানা, আর্জেন্টিনা, বলিভিয়া, ইকুয়েডর এবং ব্রাজিলে পাওয়া যায়।
প্রাপ্তবয়স্করা লালচে-কালো রঙের হয়। তাদের ডানা ১৫ সেমি পর্যন্ত হতে পারে।
এমিটার
এমিটার (мак. Емитер) বিজ্ঞানকে জনপ্রিয় করার জন্য ম্যাসেডোনীয় ম্যাগাজিন। পত্রিকার ওয়েবসাইটটি ২০০৯ সালে চালু করা হয়েছিল।
মহসিন দাওয়ার
মহসিন জাভেদ দাওয়ার একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য এবং পশতুন তাহাফুজ মুভমেন্টের (পিটিএম) নেতা।
রাজনৈতিক ও কর্মজীবন
মহসিন দাওয়ার পশতুন তাহাফুজ মুভমেন্টের সাথে জড়িত। তিনি ২০১৮ সালের সাধারণ নির্বাচনে এনএ -৪৮ (উপজাতীয় অঞ্চল -৯) থেকে স্বতন্ত্র প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। তিনি ১৬,৫২৬ ভোট পেয়ে মুত্তাহিদা মজলিসে আমল (এমএমএ) এর মুফতি মিসবাহউদ্দিনকে পরাজিত করেছিলেন।
অনুপগড়
অণুপগড় (Anupgarh) ভারতের রাজস্থান রাজ্যের গঙ্গানগর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৫ মিটার (৫০৮ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে অণুপগড় শহরের জনসংখ্যা হল ২৯,৫৪৮ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে অণুপগড় এর সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
সিথেরোনিয়া লোবেসিস
সিথেরোনিয়া লোবেসিস হল স্যাটারনিডাই পরিবারের একটি পতঙ্গ। ওয়াল্টার রথসচাইল্ড ১৯০৭ সালে প্রথম প্রজাতিটি বর্ণনা করেছিলেন এই মথের নিচের ডানা হালকা কমলা এবং উপরের ডানা গাঢ় কমলা রঙের হয়। এছাড়াও এদের পুরো শরীরে কমলা এবং কালো ডোরা আছে। এদের মধ্যে লার্ভা দশা লক্ষণীয়।
লক্ষ্যভেদন
লক্ষ্যভেদন বা ইংরেজিতে শুটিং (Shooting) বলতে কোনও লক্ষ্যভেদী অস্ত্র (যেমন বন্দুক, ধনুক, আড়ধনুক, ইত্যাদি) থেকে একটি ক্ষেপণ-বস্তু (projectile) যেমন গুলি, তীর, ইত্যাদি কোনও নির্দিষ্ট লক্ষ্যের (শুটিং টার্গেট) উদ্দেশ্যে নিক্ষেপ করাকে বোঝায়। গুলি ও তীর ছাড়াও গুলতির পাথর, ফুঁকনির বাণ, কামানের গোলা, আগুনের শিখা, দড়িবাঁধা বর্শা তথা হারপুন, হাতবোমা তথা গ্রেনেড, রকেট ও নির্দেশিত ক্ষেপণাস্ত্র (গাইডেড মিসাইল) নিক্ষেপ করাও লক্ষ্যভেদনের আওতায় পড়ে।
লক্ষ্যভেদনে যখন কোনও আগ্নেয়াস্ত্র (কদাচিৎ বায়ুচালিত অস্ত্র বা বায়ুবন্দুক) ব্যবহার করে গুলি দিয়ে লক্ষ্যভেদ করা হয়, তখন তাকে গুলিচালনা বা গুলিবর্ষণ বলা হয়। আগ্নেয়াস্ত্রের এরূপ নামকরণের কারণ হল এটি চালনার সময় সম্মুখে প্রচালনকারী রাসায়নিক পদার্থসমূহে আগুন লাগাতে হয়। ধনুক চালনা করে তীর দিয়ে লক্ষ্যভেদ করাকে শরবর্ষণ বা তীরন্দাজি বলে। আর কামান থেকে গোলা ছুঁড়ে লক্ষ্যভেদ করাকে গোলাবর্ষণ বা গোলন্দাজি বলে।
লক্ষ্যভেদন ক্ষেত্র (শুটিং রেঞ্জ), লক্ষ্যভেদী ক্রীড়া, শিকার ও যুদ্ধের সংঘাতের সময় লক্ষ্যভেদন সংঘটিত হতে পারে। যিনি এই কাজটি করেন, তাকে লক্ষ্যভেদক (ইংরেজিতে শুটার shooter) বলে। একজন দক্ষ ও নির্ভুল লক্ষ্যভেদককে কুশলী লক্ষ্যভেদক (marksman বা sharpshooter) বলে, যার লক্ষ্যভেদন দক্ষতা (marksmanship) উচ্চ হয়ে থাকে।
বেঙ্গল টাইমস
বেঙ্গল টাইমস ঢাকা থেকে প্রকাশিত দ্বিতীয় মুদ্রিত সংবাদপত্র। পত্রিকাটি ইংরেজি ভাষায় প্রকাশিত হতো। ১৮৫৯ সালে ঢাকা থেকে প্রকাশিত প্রথম সংবাদপত্র দ্য ঢাকা নিউজ বিক্রি হয়ে গেলে ১৮৭১ সালে নতুন করে বেঙ্গল টাইমস নামে প্রকাশিত হয়। এর সম্পাদক ছিলেন ই. সি কেম্প। প্রকাশিত হতো প্রতি বুধ ও শনিবার।
বেঙ্গল টাইমস একটি আধুনিক ও পূর্ববঙ্গের একটি প্রভাবশালী পত্রিকা ছিল। চার কলামে প্রকাশিত পত্রিকাটির দাম ছিল ঢাকায় আট আনা এবং ঢাকার বাইরে নয় আনা। বিজ্ঞাপনের দাম ছিল সর্ব নিম্ন এক রুপি। প্রতি লাইন বিজ্ঞাপনের মূল্য ছিল চার আনা। কলকাতা, ঢাকা ও লন্ডনের বিজ্ঞাপন ছাপা হতো। পত্রিকাটিতে মাঝে মধ্যে ভারতীয়দের বিরুদ্ধে লেখা ছাপা হতো। বঙ্গভঙ্গের পর এর নতুন নাম হয় ইষ্টার্ণ বেঙ্গল আ্যন্ড আসাম টাইমস
নাবিল আবু-হার্ব
নাবিল জহির আবু-হার্ব (نبيل أبو حرب; জন্ম: ১৩ সেপ্টেম্বর, ১৯৮৪) একজন আরব-আমেরিকার চলচ্চিত্র নির্মাতা, লেখক, প্রযোজক এবং পরিচালক। তিনি "ফাইফ অন ফিফটি ফিল্মস" এর সহ-প্রতিষ্ঠাতা এবং পরিচালক ও প্রযোজক হিসেবে বেশ কয়েকটি বাণিজ্যিক বিজ্ঞাপন ও চলচ্চিত্র নির্মাণ করেছেন।
প্রাথমিক জীবন এবং শিক্ষা
আবু-হার্ব ১৯৮৪ সালে যুক্তরাজ্যের জর্জিয়ার মরিয়াতায় জহির আবু-হার্ব এবং স্যালি কার্ডিনালি আবু-হার্বের ঘরে জন্মগ্রহণ করেন। নাবিল জর্জিয়ার লোগানভিলে একটি মুসলিম সম্ভ্রান্ত পরিবারে বেড়ে উঠেন। তিনি ২০০৩ সালে লোগানভিল উচ্চ বিদ্যালয় থেকে স্নাতক সম্পন্ন করেন।
পুরস্কার এবং স্বীকৃতি
আরব দর্শনীয় চলচ্চিত্র উৎসবে তিনি "সেরা স্বল্পদৈর্ঘ্য চলচ্চিত্র"-এ শ্রোতা পুরস্কার জিতে নেন। উৎসবটি ওয়াশিংটন ডিসি আন্তর্জাতিক চলচ্চিত্র উৎসব কর্তৃক আয়োজন করা হয়েছিল। এছাড়াও এটি ২০০৮ সালে ‍এক জাতি অনেক কণ্ঠ অনলাইন চলচ্চিত্র প্রতিযোগিতার গ্র্যান্ড পুরস্কার জিতে নেয়।
জিতেন্দ্র সিং (দ্ব্যর্থতা নিরসন)
জিতেন্দ্র সিং দ্বারা উল্লেখিত হতে পারেন:
সোনাইমুড়ি কলেজ
সোনাইমুড়ি কলেজ বাংলাদেশের নোয়াখালী জেলার সোনাইমুড়ি উপজেলার অন্তর্গত একটি সরকারি শিক্ষা প্রতিষ্ঠান। ১৯৭০ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও ডিগ্রি পর্যায়ের সার্টিফিকেট প্রদান করে।
জর্জ স্টাড
জর্জ ব্রাউন স্টাড (George Studd; জন্ম: ২০ অক্টোবর, ১৮৫৯ - মৃত্যু: ১৩ ফেব্রুয়ারি, ১৯৪৫) উইল্টশায়ারের নেদারেভন এলাকায় জন্মগ্রহণকারী ইংরেজ আন্তর্জাতিক ক্রিকেটার ও ধর্মযাজক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮২ থেকে ১৮৮৩ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স দলের প্রতিনিধিত্ব করেন জর্জ স্টাড। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
এটনে ব্যাটিংয়ে বিশেষ খ্যাতি কুড়ান। শক্তিশালী ড্রাইভ মারতেন। ফিল্ডিং করে অনেকগুলো নিশ্চিত রান বাঁচান। তবে, সবসময় ক্যাচ তালুবন্দী করতে পারতেন না। ১৮৭৯ সাল থেকে ১৮৮৬ সাল পর্যন্ত জর্জ স্টাডের প্রথম-শ্রেণীর খেলোয়াড়ী জীবন চলমান ছিল।
উইল্টশায়ারের অ্যামিসবারির কাছাকাছি নেদারেভন হাউজে জর্জ স্টাডের জন্ম। ১৮৭৭ সালে এটনের পক্ষে ক্রিকেটে অংশগ্রহণ করেন। হ্যারোর বিপক্ষে ৩২ ও ২৩ এবং উইনচেস্টারের বিপক্ষে ৫৪ রানের ইনিংস খেলেন। এরপর ১৮৭৮ সালে কেমব্রিজের ট্রিনিটি কলেজে ভর্তি হন। ফ্রেশম্যান হিসেবে ব্লুধারী হন ও বিশ্ববিদ্যালয়ের খেলায় অক্সফোর্ডের বিপক্ষে চারবার খেলেন। ১৮৮০ সালে অক্সফোর্ডের বিপক্ষে ৩৮ ও ৪০ রান তুলেন। তিনি ও তার অপর দুই ভ্রাতা কাইনাস্টন স্টাড ও চার্লস স্টাড ১৮৮১ ও ১৮৮২ সালে কেমব্রিজ দলে একত্রে খেলেছিলেন।
১৮৮২ সালে জর্জ স্টাড লাইট ব্লুজের অধিনায়কের দায়িত্বে ছিলেন। এ পর্যায়ে তিনি ১২০ রান। ঐ সময়ে এ সংগ্রহটি মাত্র সপ্তমবারের মতো তিন অঙ্কের রান ছিল ও বিশ্ববিদ্যালয়ের খেলায় দ্বিতীয় ব্যক্তিগত সর্বোচ্চ রানের ইনিংস ছিল। মূলতঃ ক্রিকেটার হিসেবে পরিচিতি ছিল তার। কেমব্রিজে স্নাতক-পূর্ব শ্রেণীতে অধ্যয়নকালে শেষ দুই বছরে অক্সফোর্ডের বিপক্ষে টেনিসে একক ও দ্বৈত খেলায় অংশ নেন।
১৮৮২ সালে প্রথম-শ্রেণীর খেলাগুলোয় ৮১৯ রান তুলেন। এরপর কেমব্রিজ লং ভ্যাকেসন ক্লাবের পক্ষে ২৮৯ রানের ইনিংস খেলেছিলেন তিনি। ডব্লিউ এল মারডকের অস্ট্রেলীয় দলকে তিন খেলার দুইটিতে পরাজিত করে। ১৮৭৯ থেকে ১৮৮৬ সাল পর্যন্ত মাঝে-মধ্যে মিডলসেক্সের পক্ষে খেলায় অংশ নিতেন।
অ্যাশেজ খেলায় জয়ী অস্ট্রেলিয়া দলকে কেমব্রিজ দল ছয় উইকেটে পরাজিত করে। তিন ভাইয়ের মধ্যে স্যার জে ই কে স্টাড ও জি বি স্টাড উদ্বোধনী জুটিতে ১০৬ রান তুলে অবিস্মরণীয় জয়ে ভূমিকা রাখেন। তবে, সি টি স্টাডের ভূমিকা ছিল অনবদ্য। ১১৮ ও অপরাজিত ১৭ রান সংগ্রহের পর আট উইকেট পান।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন জর্জ স্টাড। ৩০ ডিসেম্বর, ১৮৮২ তারিখে মেলবোর্নে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৭ ফেব্রুয়ারি, ১৮৮৩ তারিখে মেলবোর্নে একই দলের বিপক্ষে সর্বশেষ টেস্টে অংশ নেন তিনি।
১৮৮২-৮৩ মৌসুমে সম্মানীয় ইভো ব্লাইয়ের অধিনায়কত্বে মেরিলেবোন ক্রিকেট ক্লাবের (এমসিসি) সদস্যরূপে তিনি ও চার্লস স্টাড একত্রে অস্ট্রেলিয়া গমন করেন। এ দলটি অ্যাশেজ জয়ে সমর্থ হয়। তবে, জর্জ ব্যক্তিগতভাবে দূর্বল খেলা উপহার দিয়েছিলেন। চার টেস্টে অংশ নিয়ে ৭ ইনিংসে মাত্র ৩১ রান সংগ্রহ করতে সক্ষম হয়েছিলেন।
ব্যক্তিগত জীবন
বারের সদস্যপদ লাভ করলেও কখনো আইনচর্চার সাথে জড়িত হননি। শীতকালে অসুস্থ হয়ে পড়ায় বারে যোগ দিতে পারেননি। চার্লসের ন্যায় তিনি ধর্মযাজকের পথ বেছে নেন। শুরুতে থিওডরের পেনিয়েল মিশন ও পরবর্তীতে ম্যানি পেইনে ফার্গুসনে যোগ দেন। এরপর, সেপ্টেম্বর, ১৯০৭ সালে অ্যাপোস্টলিক ফেইদ মিশনে যুক্ত হন।
১৮৯১ সাল থেকে মৃত্যু পূর্ব-পর্যন্ত ক্যালিফোর্নিয়ার লস অ্যাঞ্জেলসের দক্ষিণ অঞ্চলে বসবাস করতেন। ১৩ ফেব্রুয়ারি, ১৯৪৫ তারিখে ৮৫ বছর বয়সে মার্কিন যুক্তরাষ্ট্রের পাসাদেনা এলাকায় জর্জ স্টাডের দেহাবসান ঘটে।
আওলাদ হোসেন চাকলাদার
আওলাদ হোসেন চাকলাদার (১৯৫০/৫১ – ৪ ফেব্রুয়ারি ২০১৯) একজন মুক্তিযোদ্ধা, চলচ্চিত্র প্রযোজক ও পরিচালক ছিলেন।
জীবনী
আওলাদ হোসেন চাকলাদার একজন মুক্তিযোদ্ধা ছিলেন।  তার পরিচালিত নাগ নর্তকী শিরোনামের চলচ্চিত্রটি ছিল আঞ্জুমান আরা শিল্পী অভিনীত প্রথম চলচ্চিত্র।  তিনি প্রেমিক ও যোগাযোগ এর মত চলচ্চিত্র প্রযোজনা করেছিলেন। ১৯৮৫ সালে প্রেমিক দুই বিভাগে জাতীয় চলচ্চিত্র পুরস্কার জিতেছিল। ১৯৮৮ সালে যোগাযোগ ও দুই বিভাগে জাতীয় চলচ্চিত্র পুরস্কার জিতেছিল।
২০১৯ সালের ৪ ফেব্রুয়ারি ৬৮ বছর বয়সে মৃত্যুবরণ করেন আওলাদ হোসেন চাকলাদার।
নফস
নফস (نَفْس) একটি আরবি শব্দ যা কুরআনে এসেছে যা আক্ষরিক অর্থ হল "সত্ত্বা" এবং একে "মন", "অহংবোধ" বা "নিঃশ্বাস" হিসেবে অনুবাদ হয়। শব্দটি হিব্রু শব্দ নেফেস (נֶפֶשׁ) এর সমতুল্য। কুরআনে নফস শব্দটি স্বতন্ত্রবাদী (আয়াত ২:৪৮) এবং সমষ্টিগত (আয়াত ৪: ১) উভয় অর্থে ব্যবহৃত হয়েছে, যা ইঙ্গিত দেয় যে যদিও নফসের ইতিবাচক গুণাবলী ধারণ করার মধ্যেই মানবতা কেন্দ্রীভূত হয়ে থাকে, এই গুণগুলো "স্বাধীন ইচ্ছা"র কর্তৃত্ব চর্চার জন্যও ব্যক্তিগতভাবে দায়ী থাকে, যে ক্ষমতাটি নফস তাদেরকে দিয়ে থাকে।
নফস বিষয়ক বেশিরভাগ জনপ্রিয় সাহিত্যে পরিভাষাটির সুফিবাদী ধারণার উপর আলোকপাত করা হয়েছে। সুফি দর্শন অনুসারে, অপরিশোধিত অবস্থায় নফস হল "অহং", যাকে তারা কোন ব্যক্তির অভ্যন্তরীণ অস্তিত্বের সর্বনিম্ন মাত্রা - তার জৈবিক এবং শয়তানী প্রকৃতি হিসাবে বিবেচনা করে। নফস হল ইসলামী ঐতিহ্যের একটি বিশেষ ধারণা, বিশেষত সুফিবাদে এবং শিয়া ইসলামের ইরফান নামক শাস্ত্রে, যাকে প্রাচীন গ্রিক ধর্ম অনুসারে গ্নোসিস বলে ডাকা হয়।
শেন ও’কনর
শেন ব্যারি ও’কনর (Shayne O'Connor; জন্ম: ১৫ নভেম্বর, ১৯৭৩) হকস বে এলাকার হ্যাস্টিংসে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ২০০১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
নিউজিল্যান্ডীয় ঘরোয়া ক্রিকেটে সেন্ট্রাল ওতাগো ও সাউথ আইল্যান্ডের প্রতিনিধিত্ব করেছেন। প্রথম-শ্রেণীর ক্রিকেটে ১৯৯৪-৯৫ থেকে ২০০২-০৩ মৌসুম পর্যন্ত সময় কাটান। দলে তিনি মূলতঃ বামহাতি ফাস্ট-মিডিয়াম বোলিংয়ে পারদর্শীতা দেখিয়েছেন। এছাড়াও, বামহাতে নিচেরসারিতে ব্যাটিংয়ে নামতেন শেন ও’কনর।
খেলোয়াড়ী জীবন
সমগ্র খেলোয়াড়ী জীবনে ১৯ টেস্ট ও ৩৮টি একদিনের আন্তর্জাতিকে অংশ নিয়েছেন। ১৮ সেপ্টেম্বর, ১৯৯৭ তারিখে হারারেতে স্বাগতিক জিম্বাবুয়ের বিপক্ষে অনুষ্ঠিত ঐ টেস্টে জিজে রেনি ও এজি হাকলের সাথে তারও একযোগে টেস্ট অভিষেক হয়। এছাড়াও, প্রথমবারের মতো এ টেস্টে তিন জোড়া ভাইয়ের (এ ও জিডব্লিউ ফ্লাওয়ার, পিএ ও বিসি স্ট্র্যাং, জেএ ও জিজে রেনি) অংশগ্রহণ ঘটে। গাই হুইটল তার প্রথম টেস্ট শিকারে পরিণত হন। দ্বিতীয় ইনিংসে তিনি রেনি ও ফ্লাওয়ার ভ্রাতৃদ্বয়কে আউট করেন। খেলায় তিনি ১/১০৪ ও ৩/৭৩ এবং ব্যাট হাতে ২ ও অপরাজিত ১ রান তুলেন। ঐ টেস্টটি ড্রয়ে পরিণত হয়েছিল। নভেম্বর, ২০০১ সালে ব্রিসবেনে সর্বশেষ টেস্টে স্বাগতিক অস্ট্রেলিয়ার মুখোমুখি হন। খেলায় তিনি ০/৬৭ পান। এ খেলাটি ড্র হয়েছিল।
২০ মে, ১৯৯৭ তারিখে হায়দ্রাবাদে (ডেকান) শ্রীলঙ্কার বিপক্ষে ওডিআই অভিষেক ঘটে। ৬ ফেব্রুয়ারি, ১৯৯৮ তারিখে সফরকারী জিম্বাবুয়ের বিপক্ষে ওডিআই সিরিজে চমকপ্রদ নৈপুণ্য প্রদর্শন করেন। ওয়েলিংটনের ব্যাসিন রিজার্ভে অনুষ্ঠিত সিরিজের ২য় ওডিআইয়ে তিনি ম্যান অব দ্য ম্যাচ নির্বাচিত হন। জেএ রেনিকে আউট করে তিনি সেরা বোলিং পরিসংখ্যান গড়েন। এরপূর্বে তার সেরা বোলিং ছিল ৪/৫১।
প্রথম-শ্রেণীর ক্রিকেটে ১৯৯৪-৯৫ থেকে ২০০২-০৩ মৌসুম পর্যন্ত সময় কাটান। ২১ বছর বয়সে প্রথম-শ্রেণীর ক্রিকেটে অভিষেক ঘটে তার। তখন থেকেই শর্ট লেন্থে বল ফেলে বাউন্সার সহযোগে আক্রমণে শামিল হতেন। এরপর বলকে ইন-সুইঙ্গারের দিকে ধাবিত করতে মনোযোগী হন। ফলশ্রুতিতে অস্ট্রেলিয়া ও দক্ষিণ আফ্রিকার বিপক্ষে আকস্মিকভাবে সফলতা পান।
আইসিসি চ্যাম্পিয়ন্স ট্রফি
২০০০ সালে কেনিয়ায় অনুষ্ঠিত আইসিসি চ্যাম্পিয়ন্স ট্রফি প্রতিযোগিতার দ্বিতীয় আসরে নিউজিল্যান্ড দলের প্রতিনিধিত্ব করেন। ১১ অক্টোবর নাইরোবির জিমখানা ক্লাব গ্রাউন্ডে অনুষ্ঠিত সেমিফাইনালে পাকিস্তানের বিপক্ষে দূর্দান্ত ক্রীড়াশৈলী প্রদর্শন করেন। খেলায় তিনি ৫/৪৬ বোলিং পরিসংখ্যান করেন। সাঈদ আনোয়ারের শতরান স্বত্ত্বেও ও’কনরের বিধ্বংসী বোলিংয়ে মাঝারিসারিতে ভাঙ্গন ধরলে প্রতিযোগিতার সেরা বোলিং পরিসংখ্যান গড়েন তিনি। ইমরান নাজির, আব্দুল রাজ্জাক, ওয়াসিম আকরাম, আজহার মাহমুদ ও সাকলাইন মুশতাকের উইকেট দখল করেন তিনি ও প্রতিযোগিতার ইতিহাসে দ্বিতীয় পাঁচ-উইকেটের সন্ধান পান। এরফলে ম্যান অব দ্য ম্যাচের পুরস্কার লাভ করেন তিনি। ঐ খেলায় তার দল ৪ উইকেটে জয় পায় ও প্রথমবারের মতো আইসিসি’র বড় ধরনের আসরের চূড়ান্ত খেলায় অংশগ্রহণের সুযোগ পায়।
কমনওয়েলথ গেমস
কুয়ালালামপুরে অনুষ্ঠিত ১৯৯৮ সালের কমনওয়েলথ গেমসের ক্রিকেটে নিউজিল্যান্ড দলের সদস্য মনোনীত হন। এতে তার দল শ্রীলঙ্কাকে পরাজিত করার মাধ্যমে ব্রোঞ্জপদক লাভ করে।
ব্যক্তিগত জীবন
২০০৩ সালের ক্রিকেট বিশ্বকাপের পর সকল স্তরের ক্রিকেট থেকে অবসর গ্রহণ করেন। এর কারণ হিসেবে তিনি ব্যবসায়ে মনোযোগীতার কথা তুলে ধরেন। সেন্ট্রাল ওতাগো’র পক্ষ হয়ে হক কাপে অংশ নিয়েছেন।
‘ক্যামিলে’ নাম্নী এক রমণীর পাণিগ্রহণ করেন। টমাস, হান্নাহ, জ্যাক ও আলিশা নাম্নী চার সন্তান রয়েছে তার। তন্মধ্যে নেপিয়ার বয়েজ হাই স্কুলের সাবেক ছাত্র টমাস ও’কনর ক্রিকেটের দিকে অগ্রসর হয়েছে।
বাংলাদেশের সমাজকল্যাণমন্ত্রী
সমাজকল্যাণ মন্ত্রী হলেন গণপ্রজাতন্ত্রী বাংলাদেশ সরকারের সমাজকল্যাণ মন্ত্রণালয়ের দায়িত্বপ্রাপ্ত মন্ত্রী। তিনি সমাজকল্যাণ মন্ত্রণালয়ের অধীনে সকল দপ্তর ও সংস্থারও মন্ত্রী। এ মন্ত্রণালয়টি আগে স্বাস্থ্য ও সমাজকল্যাণ মন্ত্রণালয় নামে ছিল, ১৯৮৯ সালের ০৯ নভেম্বর সমাজকল্যাণ মন্ত্রণালয় গঠিত হয়। এখানে মন্ত্রী, উপদেষ্টা, প্রতিমন্ত্রী এবং উপমন্ত্রী হিসেবে দায়িত্ব পালন করেছেন এমন সকলের নাম তালিকাভূক্ত করা হয়েছে।
সিথেরোনিয়া মেক্সিকানা
সিথেরোনিয়া মেক্সিকানা হল একটি মথ প্রজাতি। প্রজাতিটি স্যাটারনিডেয়া পরিবারের অন্তর্ভুক্ত। এটি বেলিজ, মেক্সিকো এবং গুয়াতেমালায় পাওয়া যায়। ১৮৬৬ সালে গ্রোট ও রবিনসন প্রজাতিটি বর্ণনা করেন। এদের জীবনকালের শুরুতে লার্ভা দশা দেখা যায়।
মলয় বন্দ্যোপাধ্যায়
মলয় বন্দ্যোপাধ্যায় (জন্ম ১৭ জানুয়ারী ১৯৫৫) একজন ভারতীয় প্রাক্তন ক্রিকেটার । তিনি ১৯৭৬ থেকে ১৯৮১ মধ্যে বাংলার হয়ে নয়টি প্রথম-শ্রেণীর ম্যাচ খেলেন।
সীমা জিয়া
সীমা জিয়া একজন পাকিস্তানি রাজনীতিবিদ তিনি জুন ২০১৩ থেকে ২৮ মে ২০১৮ পর্যন্ত সিন্ধুর প্রাদেশিক পরিষদের সদস্য ছিলেন।
সাহাপুর ইউনিয়ন, গোপালগঞ্জ সদর
সাহাপুর ইউনিয়ন বাংলাদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।
অবস্থান ও সীমানা
গোপালগঞ্জ জেলা সদর থেকে প্রায় ১৬/১৭ কিলোমিটার উত্তর দিকে এর অবস্থান।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-অনাধি বিশ্বাস
সিথেরোনিয়া ফোরোনিয়া
সিথেরোনিয়া ফোরোনিয়া হল স্যাটারনিডাই পরিবারের একটি মথ। এটি সর্বপ্রথম সুরিনামে পাওয়া গিয়েছিল। ১৭৭৯ সালে ক্রেমার এর বর্ণনা দেন। প্রজাতিটির জীবনকালের শুরুতে লার্ভা দশা দেখা যায়। এদের মধ্যে পিউপা দেখা যায়।
মরুভূমির যুদ্ধ
মরুভূমি যুদ্ধ হচ্ছে সেই সকল যুদ্ধ যা মরুভূমিতে হয়। মরুভূমিতে ব্যবহৃত যুদ্ধ উপাদান কখনও কখনও আরো বেশি বিপজ্জনক হতে পারে।সৈন্যদলের কাছে মরুভূমি ভূখণ্ড একটি ঠান্ডা পরিবেশের থেকে দ্বিতীয় সবচেয়ে আতিথেয়তাশূণ্য পরিবেশ হয় । কম আর্দ্রতা, চরম গরম/ঠান্ডা এবং প্রতিবন্ধকতার অভাব আর বন্য-জীবন এই সকল কারণে ইলেক্ট্রনিক ডিভাইস, নজরদারি এবং আক্রমণের জন্য জনহীন বিমান বর্ধিত হারে ব্যবহার হয়।
মরুভূমি যুদ্ধের বৈশিষ্ট্য এবং কৌশল
মরুভূমির অনুর্বরতার জন্য শহরগুলি লুন্ঠন অপরিহার্য হয়ে দাঁড়ায় বিশেষ করে গুরুত্বপূর্ণ সম্পদের ওপর নিয়ন্ত্রণ বজায় রাখার জন্য, ক্ষমতা নিশ্চিত করার জন্য (প্রাথমিকভাবে পরিষ্কার পানি) এবং ভাল সামরিক সরবরাহ করা জন্য। এমন প্রচলিত যুদ্ধবিগ্রহে এই শহরগুলি প্রায় নিজেদের প্রতিরোধ ব্যবস্থার জন্য প্রস্তুত থাকতো।
ছদ্মবেশ ও আচ্ছাদন
অনেক মরুভূমি আছে যা লক্ষণীয়ভাবে চেনার উপায় খুব কম, তাই চাল চালার মত কৌশলের মাধ্যমে একটি মরুভূমি দুঃস্বপ্নে পরিণত করতো সেনাদল। সেই সময়ে সেনাবাহিনী বিস্তার ভ্রমণ করার জন্য অশ্বারোহী বাহিনীর ঘোড়া প্রায়ই ব্যবহার করতো কারণ কঠোর মরুভূমিতে উদ্যম যোদ্ধা বা সৈনিক, যারা ইতিমধ্যে একটি উচ্চ জলবিয়োজন ঝুঁকিতে থাকতো উচ্চ তাপমাত্রা দিনগুলির কারণে।
গতিশীলতা
গতিশীলতা অপরিহার্য ছিল একটি সফল মরুভূমি যুদ্ধের জন্য। এটা ব্যাখ্যা করে যুদ্ধে ভারী বর্ম ব্যবহারের, যেমন El Alamein দ্বিতীয় বিশ্ব যুদ্ধে । এটা উল্লেখ করা হয়েছে যে, গতিশীলতা খুব গুরুত্বপূর্ণ মরুভূমি যুদ্ধে জন্য। যুদ্ধে কখনও কখনও নৌ ব্যস্ততা অনুরূপ যুদ্ধ শুরু হতে পারে, যেখানে প্রকৃত অঞ্চল দখল করা একজনের ট্যাংক (বা জাহাজ) এর অবস্থানের থেকে কম গুরুত্বপূর্ণ ভাবে দেখা হয়।
আরেকটি সমস্যা হল বালিয়াড়ি বা বালির পাহাড়, গতিশীলতা ৬০% হ্রাস করে।
ভোলাপুক উইকিপিডিয়া
ভোলাপুক উইকিপিডিয়া হচ্ছে অনলাইন বিশ্বকোষ উইকিপিডিয়ার ভোলাপুক ভাষার সংস্করণ। ভোলাপুক উইকিপিডিয়া ২০০৩ সালে যাত্রা শুরু করে এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। ভোলাপুক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
মুহাম্মদ ইবনে সিরিন
মুহাম্মদ ইবনে সিরিন (محمد بن سيرين) ছিলেন খ্রিস্টীয় ৮ম শতাব্দী একজন মুসলিম তাবিঈ। তিনি আনাস ইবনে মালিকের সমসাময়িক ছিলেন। কেউ কেউ তাকে স্বপ্নের ব্যাখ্যাকারী বলে দাবি করে, যদিও অন্যরা মনে করে যে অনেক বইগুলি তার নামে মিথ্যাভাবে দায়ী করা হয়েছে। একবার সেইরিমের পুত্র আচমেটের মতো একই ব্যক্তি হিসাবে বিবেচিত হয়েছিল, এটি আর সত্য বলে মনে করা হয় না, যেমনটি মারিয়া মাভরুদি দেখিয়েছেন।
বণিক বার্তা
দৈনিক বণিক বার্তা বাংলাদেশের বাংলা ভাষার সংবাদপত্র। সংবাদপত্রটি ঢাকা থেকে প্রকাশিত হয়। দেওয়ান হানিফ মাহমুদ পত্রিকাটির সম্পাদক হিসেবে দায়িত্ব পালন করছেন। বণিক বার্তা দেশের প্রথম ব্যবসায়ভিত্তিক দৈনিক।
পত্রিকার বিবরণ
বণিক বার্তা 'ব্রডশিট' আকারে মুদ্রিত হয়। ৬ কলামের পত্রিকাটি নিয়মিত পৃষ্ঠা সংখ্যা ১৬ পৃষ্ঠা। সপ্তাহে একদিন মূল ব্রডশিট পত্রিকার সঙ্গে ম্যাগাজিন সিল্করুট প্রকাশিত হয়। এছাড়াও প্রতিদিনই একটি মূল পত্রিকায় বিষয়ভিত্তিক (স্বাস্থ্যযত্ন, সংকেত, কমনরুম, বদ্বীপ, সবুজ ও ইপ্সনীয় পাতা প্রকাশ হয়।
নিয়মিত পত্রিকা প্রকাশনা ছাড়াও প্রতিবছর গুণীজন সংবর্ধনা, উদ্যোক্তা সম্মাননা ও নন-ফিকশন বইমেলার আয়োজন করে বণিক বার্তা।
মার্ডার ২
মার্ডার ২ একটি ভারতীয় সাইকোলজিক্যাল থ্রিলার । এটাতে অভিনয় করেছেন ইমরান হাশমী, জ্যাকলিন ফার্নান্দেজ ও প্রশান্ত নারায়ন। এর পরিচালক মোহিত সুরি এবং প্রযোজক মুকেশ ভাট। ফিল্মটি বক্স অফিসে ভালো আয় করে এবং "ব্লকবাস্টার" বলে ঘোষণা করে বক্স অফিস ইন্ডিয়া।  এটি বলিউড ছায়াছবি ২০১১ এর অন্যতম ব্যবসাসফল  সিনেমা।
ড. হোমি ভাভা রাষ্ট্রীয় বিশ্ববিদ্যালয়
'''ড. হোমি ভাভা রাষ্ট্রীয় বিশ্ববিদ্যালয়''' হলো মুম্বাই, মহারাষ্ট্র, ভারতে অবস্থিত একটি সরকারি বিশ্ববিদ্যালয়। এটি ২০১৯ সালে একটি ক্লাস্টার বিশ্ববিদ্যালয় হিসাবে প্রতিষ্ঠিত হয়েছিল, যা পূর্বে মুম্বাই বিশ্ববিদ্যালয়ের অধীনে চারটি কলেজকে একত্রিত করে — এলফিনস্টোন কলেজ, সিডেনহাম কলেজ, সেকেন্ডারি ট্রেনিং কলেজ এবং দ্য ইনস্টিটিউট অফ সায়েন্স, পরবর্তীটি প্রধান কলেজ।
মসজিদে প্রার্থনা
প্রেক্ষাপট
জঁ-লিও জেরোমে র দুই-তৃতীয়াংশ চিত্রকর্ম মূলত প্রাচ্যবাদ নিয়ে অঙ্কিত। ১৮৬৮ সালে তিনি মিশর ভ্রমণ করেন। সেসময় তিনি বহু মসজিদ ঘুরে দেখেন। আমর ইবনুল আস মসজিদ দেখে তিনি ১৮৭১ সালে এই চিত্রটি আঁকেন। চিত্রে বাহারি পোশাক হতে ছিন্নবস্ত্র পরিহিত বিভিন্ন আর্থ সামাজিক অবস্থার মুসলিমদের মসজিদে সালাত আদায়ের মুহূর্ত আঁকা হয়েছে। ১৮৬৮ সালে মসজিদটি ব্যবহারের অনুপোযোগী হওয়ায় সংস্বকারের জন্য জনসাধারণের জন্য বন্ধ ছিল। জেরোমে অন্যান্য মসজিদে পৃথক সময়ে বিভিন্ন মুসলিমদের নামাজ আদায় করা দেখে একাধিক স্কেচ করেছিলেন। সেই স্কেচগুলিকে আমর মসজিদের পটভূমিতে সমন্বয় করে চিত্রটি প্রস্তুত করেছিলেন। মসজিদের মেঝের নকশায় জেরোমে নিজের মত কল্পনা করেছিলেন।
বর্ণনা
চিত্রে মিশরের ফুসতাতে র সপ্তম শতাব্দীতে নির্মিত আমর ইবনে আস মসজিদের অভ্যন্তরে বিভিন্ন সারিতে মুসলিমদের সালাত আদায় করতে দেখা যাচ্ছে। মুসলিমদের মধ্যে পোশাক অনুযায়ী সমাজের বিভিন্ন শ্রেণীর উপস্থাপন দেখা যায়। এছাড়াও মসজিদের কলাম সারিবদ্ধ তোরণ, ছাদ হতে ঝুলন্ত ঝাড়বাতি, প্রত্যকটি স্তম্ভ আয়তাকার কাঠের গুড়ি যুক্ত। এক ঝাক কবুতর মেঝে থেকে কুড়িয়ে খাচ্ছে, আরো কয়েকটি ঝাড়বাতির পাশ দিয়ে উড়ছে। জেরোমে সাক্ষর (J.L. GEROME) করেছেন  চিত্রের উপরাংশে সর্বডানের কাঠের গুড়িতে।
প্রবারণা পূর্ণিমা
প্রবারণা পূর্ণিমা বৌদ্ধ ধর্মাবলম্বীদের পালিত একটি একটি ধর্মীয় উৎসব; যা আশ্বিনী পূর্ণিমা নামেও পরিচিত। বৌদ্ধ ধর্মাবলম্বীদের নিকট এটি দ্বিতীয় বৃহত্তম ধর্মীয় উৎসব। আশ্বিন মাসের পূর্ণিমা তিথিতে এই উৎসব পালিত হয়।
ব্যুৎপত্তি
‘প্রবারণা’ শব্দের পালি আভিধানিক অর্থ নিমন্ত্রণ, আহ্বান, মিনতি, অনুরোধ, নিষেধ, ত্যাগ, শেষ, সমাপ্তি, ভিক্ষুদের বর্ষাবাস পরিসমাপ্তি, বর্ষাবাস ত্যাগ, বর্ষাবাস ত্যাগের কার্য অথবা শিষ্টাচার, বিধি, তৃপ্তি বা সন্তুষ্টির বিষয়, ক্ষতিপূরণ, প্রায়শ্চিত্ত, ঋণ পরিশোধ প্রভৃতি বুঝায়।
উৎপত্তি
রাজকুমার সিদ্ধার্থ (পরবর্তীতে গৌতম বুদ্ধ) জাগতিক সকল দুঃখমুক্তি লাভের আশায় রাজ্য, রাজত্ব, ভোগ-বিলাস, ধনকুম্ভ সব ত্যাগ করে সংসার পরিত্যাগ করেছিলেন শুভ আষাঢ়ী পূর্ণিমা তিথিতে। তিনি সারথি ছন্দককে সঙ্গে নিয়ে অশ্ব কন্থকের পিঠে চড়ে অনোমা নদীর তীরে পৌঁছালেন। রাজ-আবরণ ছন্দককে বুঝিয়ে দিয়ে তিনি সন্ন্যাস-ব্রত গ্রহণ করলেন। এরপর ভাবলেন, ‘আমি এখন সন্ন্যাসী, রাজকীয় বাহারি চুল কী-বা প্রয়োজন?’
তরবারি দিয়ে চুলের গোছা কেটে নিয়ে মনে মনে অধিষ্ঠান করলেন, ‘যদি বুদ্ধ হওয়ার মতো গুণ আমার মধ্যে থেকে থাকে তাহলে ঊর্ধ্বদিকে নিক্ষিপ্ত চুলের গোছা মাটিতে না পড়ে আকাশে স্থিত থাকুক।’
এই সংকল্প করে তিনি চুলের গোছা উপরের দিকে নিক্ষেপ করলেন। বড়ই আশ্চর্যের ব্যাপার! একটা চুলও মাটিতে পড়ল না। বৌদ্ধধর্ম মতে, স্বর্গের ইন্দ্ররাজা চুলগুলো হীরা, মণি, মানিক্যখচিত স্বর্ণপাত্রে ধারণ করে তাবতিংস স্বর্গে উক্ত কেশ-ধাতু স্থাপন-পূর্বক একটি চৈত্য নির্মাণ করেন এবং এই চৈত্যের নাম রাখা হয় ‘চুলামনি চৈত্য’। স্বর্গের দেবতারা এখনও এর পূজা করে থাকেন। এ পুণ্যময় পূর্ণিমা তিথিতে গৌতম বুদ্ধ তাবতিংস স্বর্গে মাতৃদেবীকে অভিধর্ম দেশনার পর ভারতের সাংকাশ্য নগরে অবতরণ করেন এবং মানব জাতির সুখ, শান্তি ও কল্যাণে দিকে দিকে স্বধর্ম প্রচারের জন্য তার ভিক্ষু সংঘকে নির্দেশ প্রদান করেন; একই সঙ্গে, এদিনেই তার তিন মাসের বর্ষাবাসের পরিসমাপ্তি ঘটে।
কথিত আছে এই তিথিতে গৌতম বুদ্ধ ৬০ জন প্রশিক্ষিত শিষ্যকে ধর্ম প্রাচারণার জন্য বিভিন্ন স্থানে প্রেরণ করেন এবং তাদের বলেন, ‘‘চরত্থ ভিকখবে চারিকং, বহুজন হিথায় বহুজন সুখায়’’ - অর্থাৎ, তোমরা বহুজনের হিতের জন্য, বহুজনের সুখের জন্য চারিদিক ছড়িয়ে পড়।
উদযাপন
পৃথিবীর বুদ্ধভক্ত পূজারীরা স্বর্গে তো আরোহণ করতে পারেন না। তাই তারা পরম শ্রদ্ধায় কাগুজে ফানুস তৈরি করে একটি বিশেষ দিনে ধর্মীয় রীতি-নীতি মেনে চুলামনি চৈত্যকে পূজা করার উদ্দেশ্যে আকাশ-প্রদীপ হিসেবে ফানুস বাতি উত্তোলন করে থাকেন। ধর্মীয় গাথা বা মন্ত্র পাঠ করে উৎসর্গ করে খালি পায়ে বৌদ্ধরা ফানুস উড়িয়ে দেন। মন্ত্রপাঠের মাধ্যমে সাধু-ধ্বনির সুরে সুরে ফানুস উড়ানো হয়। আষাঢ়ী পূর্ণিমাতে বৃষ্টি ও আকাশ মেঘাচ্ছন্ন থাকায় অনেক সময় ফানুস ওড়ানোর পরিবেশ এবং সুযোগ কোনোটিই থাকে না। তাই প্রবারণা পূর্ণিমা বা আশ্বিনী পূর্ণিমায় দিনে ফানুস ওড়ানো হয়। এ উৎসবকে ঘিরে বৌদ্ধবিহারগুলো সাজানো হয়েছে নতুন সাজে। সন্ধ্যার পর পাড়ায় পাড়ায় উৎসবমুখর পরিবেশে উড়ানো হয়ে থাকে ফানুস বাতি। সকাল থেকে পাড়ায় পাড়ায় চলছে নানা রকম বাহারি পিঠা, পুলি, পায়েস তৈরির ধুম।এছাড়া ওয়াগ্যোয়াই পোয়ে উৎসবের মূল আকর্ষণ হলো মঙ্গল রথযাত্রা। বিশেষ পদ্ধতিতে তৈরি ময়ূর আকৃতির একটি বিশাল রথ তৈরি করে তার ওপর একটি বুদ্ধমূর্তি স্থাপন করা হয়। এরপর মঙ্গল রথটি কেন্দ্রীয় বৌদ্ধবিহার থেকে রশি দিয়ে টেনে রাতে শহরের অলিগলি ঘোরানো হয়। এ সময় বৌদ্ধ ধর্মাবলম্বী নারী-পুরুষ, শিশু-কিশোর, যুবক-যুবতী মোমবাতি জ্বালিয়ে বুদ্ধমূর্তিকে শ্রদ্ধা জানায়।
চাকমা
চাকমা বা চাঙমা (𑄌𑄋𑄴𑄟𑄳𑄦) বাংলাদেশের একটি ক্ষুদ্র-নৃগোষ্ঠী। চাকমারা নিজেদের মধ্যে আলোচনার সময় চাঙমা শব্দই ব্যবহার করে থাকে। চাকমারা মঙ্গোলীয় জাতি র একটি শাখা। বর্তমান মিয়ানমারের আরাকানে বসবাসকারী ডাইংনেট জাতিগোষ্ঠীকে চাকমাদের একটি শাখা হিসেবে গণ্য করা হয়। এরা অধিকাংশ এবং প্রধানত থেরবাদ বৌদ্ধ ধর্মের অনুসারী। বুদ্ধ পূর্ণিমা ছাড়া তাদের অন্যতম প্রধান আনন্দ উৎসব হচ্ছে বিজু ।
বাংলাদেশের রাঙ্গামাটি ও খাগড়াছড়িতে এদের সংখ্যা বেশি। তবে বান্দরবানেও কিছু সংখ্যক চাকমাদের উপস্থিতি রয়েছে। চাকমা জনগোষ্ঠীর কিছু অংশ বর্তমান ভারতের উত্তর-পূর্বাংশে তথা ত্রিপুরা, অরুণাচল ও মিজোরাম রাজ্যে বসবাস করছে। এছাড়া চাকমাদের বড় একটি অংশ অভিবাসন নিয়ে বর্তমানে যুক্তরাষ্ট্র, কানাডা, যুক্তরাজ্য, ফ্রান্স, চীন, কোরিয়া, অস্ট্রেলিয়া ও জাপানসহ বিশ্বের বিভিন্ন দেশে অবস্থান করছে। এদের প্রধান জীবিকা কৃষি কাজ। পার্বত্য চট্টগ্রামের সমতল অংশে স্বাভাবিক সেচ পদ্ধতিতে মৌসুমী কৃষি কাজ, এবং পাহাড়ি অঞ্চলে জুম চাষের মাধ্যমে চাকমা জনগোষ্ঠী বিভিন্ন খাদ্যশস্য ও রবিশস্য উৎপাদন করে থাকে।
চাকমাদের ভাষার নামও আচিক। চাকমাদের নিজস্ব বর্ণমালা রয়েছে। চাকমারা ৪৬টি গোজা ও বিভিন্ন গুত্তি বা গোষ্ঠীতে বিভক্ত। ১৯৯১ সালের আদমশুমারি অনুযায়ী পার্বত্য চট্টগ্রামে চাকমাদের সংখ্যা ২ লাখ ৩৯ হাজার ৪১৭ জন। তবে বর্তমানে তা তিন লাখ ছাড়িয়ে গেছে বলে ধারণা করা হয়।  চাকমারা পূর্বে মহাযানী বৌদ্ধ ধর্ম চর্চার পাশাপাশি কিছু কিছু হরি ধর্মও চর্চা করত পরবর্তীতে সবাই থেরবাদী বৌদ্ধ ধর্ম গ্রহণ করে।
শব্দগত উৎপত্তি
চাকমা শব্দটি সংস্কৃত শব্দ শক্তিমান থেকে আগত। বর্মী রাজত্বের শুরুর দিককার সময়ে বর্মী রাজারা এই চাকমা নামকরণের প্রচলন করেন। তখনকার সময়ে বর্মী রাজারা, চাকমাদের রাজার পরামর্শক, মন্ত্রী এবং পালি ভাষার বৌদ্ধধর্মের পাঠ অনুবাদকের কাজে নিয়োগ প্রদান করতেন। রাজা কর্তৃক সরাসরি নিয়োগকৃত হওয়াতে বর্মী রাজ দরবারে চাকমারা বেশ প্রভাবশালী ছিলেন। বার্মায় প্রচলিত চাকমাদের নাম সংক্ষেপ "সাক" শব্দটি সংস্কৃত শব্দ শক্তিমানের বিকৃত রুপ হিসেবে বিবেচনা করা হয়। এরই এক পর্যায়ে, জনগোষ্ঠীটির নাম "সাকমা" এবং পরবর্তীতে বর্তমান "চাকমা" নামটি গ্রহণযোগ্যতা পায়।
জিন
চাকমারা উত্তর-পূর্ব ভারতের তিব্বতী-বর্মণ গোষ্ঠীগুলির সাথে জিনগত প্রগাঢ়তার মিল রয়েছে। এদের মূল ভূখণ্ডের ভারতীয়দের সাথে জিনগত উচ্চ ফ্রিকোয়েন্সি বা মিলও রয়েছে।
মধ্যযুগে চাকমা জনগোষ্ঠী
১৫৪৬ সালে আরাকান রাজা মেং বেং বার্মার সাথে যুদ্ধে জড়িয়ে পরেন। যুদ্ধাবস্থায় "সাক" রাজা উত্তর দিক থেকে তৎকালীন আরাকান, অর্থাৎ আজকের কক্সবাজারের রামু আক্রমণ করে দখল করে নেন।
ডিয়েগো ডি এস্টোর, একজন পর্তুগীজ, প্রাচীন বঙ্গ অঞ্চলের মানচিত্র তৈরি করেন। যা Descripção do Reino de Bengalla হিসেবে Quarta decada da Asia (Fourth decade of Asia) নামক বইয়ে João de Barros ১৬১৫ সালে প্রকাশ করেন। ঐ মানচিত্রে কর্ণফুলি নদীর পূর্বতীরে "চাকোমাস" নামে একটি অঞ্চলের নাম উল্লেখ করা হয়েছে। ধারণা করা হয়, ঐ নির্দেশিত অঞ্চলটিই ছিল তখনকার চাকমা দের আবাসভূমি।
আরাকানীদের কাছে পরাজিত হয়ে চাকমা জনগোষ্ঠী বর্তমান পার্বত্য চট্টগ্রাম অঞ্চলে চলে আসেন এবং আলেক্যাদংয়ে (বর্তমান আলী কদম) তাদের রাজধানী স্থাপন করেন। পরবর্তীতে আলেক্যাদং থেকে আরো উত্তরে সরে এসে বর্তমান চট্টগ্রাম বিভাগের রাঙ্গুনিয়া, রাউজান, ফটিকছড়ি উপজেলায় বসতি স্থাপন করেন।
১৬৬৬ সালে মুঘল সুবেদার শায়েস্তা খান, আরাকানীদের পরাজিত করে চট্টগ্রাম দখলে নেন এবং চট্টগ্রামের নাম ইসলামাবাদ রাখেন। যাই হোক, ঐ সময় ও মুঘল সাম্রাজ্য চট্টগ্রামের সমতল অংশগুলোই নিয়ন্ত্রণ করতো, এবং চাকমারা তখনো পর্যন্ত মুঘল সাম্রাজ্যের অন্তর্গত ছিলেন না।
তার কিছু সময় পর, মুঘলরা চাকমাদের কাছ থেকে চট্টগ্রামে ব্যবসা করার বিপরীতে খাজনা দাবি করতে থাকেন। এর ফলে মুঘলদের সাথে চাকমাদের বিরোধ শুরু হয়। চাকমা আর মুঘলদের সাথে যুদ্ধ হয়। এতে মুঘলরা পিছু হটতে বাধ্য হয়। মুঘলদের কাছ থেকে চাকমা রাজা দুইটি কামান জব্দ করেন। যার একটি কাপ্তাই হৃদে নিমজ্জিত অবস্থায় আছে এবং আরেকটি চাকমা রাজবাড়ির কাছে আছে।
পরবর্তীতে ১৭১৩ সালে চাকমা এবং মুগলদের মাঝে শান্তি স্থাপিত হয় এবং একটি দৃঢ় সম্পর্কের ও সূত্রপাত ঘটায় এই শান্তি স্থাপন। তারপর থেকে মুঘল সাম্রাজ্য আর কখনোই চাকমাদের কে তাদের বশ্যতা স্বীকারে বাধ্য করে নি। মুঘলরা একইসাথে চাকমা রাজা সুখদেব রায় কে পুরষ্কৃত করেন। সুখদেব রায় নিজের নামে রাজধানী স্থাপন করেন, যা আজো সুখবিলাস নামে পরিচিত। সেখানে আজো পুরনো রাজবাড়ির ধ্বংসাবশেষ এবং অন্যান্য প্রাচীন স্থাপনা রয়েছে। পরবর্তীতে রাজানগরে রাজধানী স্থানান্তর করা হয়। বর্তমানে যা চট্টগ্রাম জেলায় রাঙ্গুনিয়া উপজেলার, রানীরহাটের রাজানগর হিসেবে পরিচিত।
ব্রিটিশ শাসনে চাকমা জনগোষ্ঠী
পলাশীর যুদ্ধের তিন বছর পরে, মুর্শিদাবাদের নতুন নবাব মীর কাশিম ব্রিটিশ ইস্ট ইন্ডিয়া কোম্পানীকে চট্টগ্রাম, বর্ধমান এবং মেদিনীপুর উপহার হিসেবে দিয়ে দেন। ৫ জানুয়ারি ১৭৬১ সালে, কোম্পানীর প্রতিনিধি হ্যারি ভেরেলস্ট চট্টগ্রামের শাসনভার সুবেদার মোহাম্মদ রেজা খানের কাছ থেকে গ্রহণ করেন।
তবে তখনো চাকমা রাজা শের দৌলত খান স্বাধীনভাবে তার রাজ্য পরিচালনা এবং মুঘলদের সাথে সুসম্পর্ক বজায় রেখেছিলেন। এবং কোম্পানীর শাসন মেনে না নিয়ে কোম্পানী কর্তৃক ধার্য নির্ধারিত খাজনা প্রদানে বিরত ছিলেন। ফলে কোম্পানির সাথে একটি দীর্ঘমেয়াদী যুদ্ধের সূত্রপাত হয়, যা ১৭৮৭ সালপর্যন্ত চলেছিল। কোম্পানী চাকমা রাজের বিরুদ্ধে চারটি যুদ্ধ পরিচালনা করেছিল। সেগুলো হল - ১৭৭০, ১৭৮০, ১৭৮২ এবং ১৭৮৫ সালের যুদ্ধ। যুদ্ধে কোম্পানী বিশেষ সুবিধে করতে না পারায় এবং চাকমা রাজ্যে বাণিজ্য অবরোধের ফলে সৃষ্ট সমস্যায় - দুই পক্ষই ১৭৮৫ সালে একটি শান্তি আলোচনা চালায়। চাকমা রাজের পক্ষে রাজা জানবক্স খান, শের দৌলত খানের পুত্র অংশ নেন। পরবর্তীতে ১৭৮৭ সালে কলকাতায় চাকমা রাজের সাথে কোম্পানীর একটি শান্তি চুক্তি সম্পন্ন হয়। চুক্তি অনুযায়ী চাকমা রাজা কোম্পানীর আধিপত্য মেনে নেওয়ার পাশাপাশি বছরে ৫০০ মণ তুলা দেওয়ার প্রতিশ্রতি দেন, বিনিময়ে কোম্পানী চাকমা রাজার আঞ্চলিক আধিপত্য মেনে নিয়ে বাণিজ্য অবরোধ তুলে নেয়।
লর্ড কর্নওয়ালিস ও চাকমা রাজার মধ্যে সাক্ষরিত চুক্তির প্রধান অংশগুলো ছিল নিম্নরুপ -
১৮২৯ সালে তখনকার চট্টগ্রামে কোম্পানির কমিশনার হ্যালহেড উল্লেখ করেন যে :<blockquote class="templatequote">The hill tribes were not British subjects but merely tributaries and we recognized no right on our part to interfere with their internal arrangements. The near neighbourhood of a powerful and stable government naturally brought the Chief by degree under control and every leading chief paid to the Chittagong collector a certain tribute or yearly gifts. These sums were at first fluctuating in amount but gradually were brought to a specific and fixed limit, eventually taking the shape not as tribute but as revenue to the state. জানবক্স খান তার রাজ্যের রাজধানী রাজানগরে সরিয়ে নেন, যা বর্তমান রাঙগুনিয়ার রানীরহাটে অবস্থিত। ১৮০০ সালে জানবক্স খানের মৃত্যুর পর তার পুত্র তব্বর খান রাজা হন, কিন্তু কিছু সময়ের ব্যবধানে তিনিও মারা গেলে, তার ছোট ভাই জব্বর খান রাজা হন। জব্বর খান ১০ বছর পর্যন্ত শাসন করেন। তার মৃত্যুর পর তারই সন্তান ধরম বক্স খান ১৮১২ সালে রাজা হন। ধরম বক্স খান ১৮৩২ সাল পর্যন্ত রাজত্ব করেন। ১৮৩২ সালে তার মৃত্যুর পর পুরুষ উত্তরাধিকারের অভাবে রাজ্য শাসনে অরাজকতা দেখা দেয়। ফলে কোম্পানীর হস্তক্ষেপে সুখলাল দেওয়ান কে অন্তর্বতীকালীন ম্যানেজার নিয়োগ দেয়া হয়। এই সময়কালে ধরম বক্স খানের বিধবা স্ত্রী রানী কালিন্দী কোম্পানীর কাছে রাজ্য পরিচালন ভার দেওয়ার আবেদন করেন। কোম্পানীর সরকার রানীর আবেদন গ্রহণ করে ১৮৪৪ সালে একটি আদেশ জারি করে। ১৮৬৪ সালে নতুন খাজনা ধার্য করা হয়, যার পরিমাণ দাঁড়ায় বছরে ১১, ৮০৩ টাকা।
সিপাহী বিদ্রোহের পরে ১৮৫৭ সালে ব্রিটিশ সরকার কোম্পানীর কাছ থেকে ভারত শাসন ভার নিয়ে নেয়, এর মধ্যে পার্বত্য চট্টগ্রামের শাসনভার ও অন্তর্গত ছিল, যা তখনো পর্যন্ত আনুষ্ঠানিক ভাবে চট্টগ্রাম থেকে আলাদা করা হয় নি। তবে, ব্রিটিশ সরকার নতুন দায়িত্বভার গ্রহণ করার পর পার্বত্য চট্টগ্রামের সীমানা নির্দেশ করে একটি প্রত্যাদেশ বাংলা ৬ শ্রাবণ ১১৭০ সনে জারি করেন। প্রত্যাদেশ অনুযায়ী ফেনী নদী হতে শঙ্খ নদীর মধ্যবর্তী সকল পাহাড় এবং চট্টগ্রামের নিজামপুর রোড হতে কুকি হিলস পর্যন্ত অঞ্চলকে চাকমা রাজের সীমানাভুক্ত করা হয়।
১৮৭৩ সালে রানী কালিন্দীর মৃত্যুর পর, তার প্রপৌত্র হরিশ চন্দ্র কারবারি চাকমা রাজা হিসেবে স্থলাভিষিক্ত হন এবং রায় বাহাদুর উপাধী প্রদান করা হয়। ইংরেজদের সাথে যুদ্ধ পরবর্তী সময়ে চাকমা সামরিক বাহিনী ক্রমে দুর্বল হয়ে পরে।
১৮৬৯ সালে সুপারিন্টেনডেন্ট এর সদর দপ্তর চন্দ্রঘোনা থেকে রাঙামাটিতে স্থানান্তর করা হয়। স্থানান্তর করার আগেই সুপারিন্টেনডেন্ট পদটিকে ডেপুটি কমিশনারে রুপ দেয়া হয়। এবং তাকে এই অঞ্চলের রাজস্ব আদায় থেকে স্থানীয় শাসন ও বিচার ব্যবস্থার সর্বময় ক্ষমতা প্রধান করা হয়।
পার্শ্ববর্তী জনগোষ্ঠী গুলোর ক্রমাগত আক্রমণ এবং ব্রিটিশ কর্মকর্তাদের চাপের মুখে চাকমাদের রাজধানী ১৮৭৪ সালে রাজানগর থেকে রাঙামাটি তে স্থানান্তরিত হয়। সেই সময় গুলোয়, পার্বত্য চট্টগ্রামে প্রচুর পরিমানে তুলা উৎপাদিত হত, যা ব্রিটিশদের কাছে তাদের দেশের সুতার কলকারখানার কাঁচামাল বিবেচনায় পার্বত্য চট্টগ্রামের পূর্ণ নিয়ন্ত্রণ অত্যন্ত গুরুত্ববহন করতো।
১৮৮১ সালের দিকে ব্রিটিশ সরকার পার্বত্য চট্টগ্রাম কে তিনটি সার্কেলে ভাগ করার সিদ্ধান্ত নেন। এবং এই সার্কেলের নামমাত্র শাসকদের "সার্কেল চীফ" হিসেবে উল্লেখ করা হয়। এই সার্কেল গুলো হল - চাকমা সার্কেল, বোমাং সার্কেল এবং মং সার্কেল। চাকমা সার্কেল চাকমাদের নিয়ে, আরাকানী বংশোদ্ভূত বোমাং প্রধানের দায়িত্বে বোমাং সার্কেল এবং আরাকানী ভাষাভাষী জনগোষ্ঠী ও ত্রিপুরা অঞ্চলের অভিবাসীদের নিয়ে গঠিত হয় মং সার্কেল।
পার্বত্য চট্টগ্রামকে ভাগ করার পিছনে মূল কারণ ছিল এই যে, ব্রিটিশ সরকার, এই অঞ্চলের অন্যান্য পাহাড়ি জনগোষ্ঠী দের কাছে চাকমা রাজার গ্রহণযোগ্যতাকে ভালো ভাবে নিতে পারছিলো না। উপরন্তু, ব্রিটিশ সরকার, এই অঞ্চলের রাজনৈতিক ও প্রশাসনিক নিয়ন্ত্রণ প্রতিষ্ঠায় ক্রমানয়ে উদ্বিগ্ন হয়ে পড়ছিলো। যার ফলে, ব্রিটিশ সরকার এই অঞ্চলে পূর্ণ নিয়ন্ত্রণ প্রতিষ্ঠায় একটি প্রশাসনিক ব্যবস্থার ভিত্তি আরোপ করে। যার অন্যতম উদ্দেশ্য ছিল:
১ এপ্রিল ১৯০০ সালে, দক্ষিণ ও উত্তর লুসাই পাহাড় যা আগে পার্বত্য চট্টগ্রামের অংশ ছিল, তা আসাম প্রদেশের সাথে সংযুক্ত করা হয়। বর্তমানে লুসাই হিল ভারতের মিজোরাম রাজ্যের অন্তর্ভুক্ত।
চাকমা জনগোষ্ঠীর বর্তমান অবস্থান
পার্শ্ববর্তী ভারতের মিজোরাম ও ত্রিপুরা অঞ্চলের চাকমাদের মতই আজকের দিনের বাংলাদেশী চাকমা জনগোষ্ঠী, বাংলাদেশের স্বাধীনতা লাভের বহু আগে থেকেই পার্বত্য চট্টগ্রামে বসবাস করে আসছে। তবে বাংলাদেশ অংশে ১৯৭৫ পরবর্তী সময়ে চাকমাদের ঐতিহ্যবাহী বাসভূমিতে সমতলের বাঙালিদেরকে সরকারি ব্যবস্থায় অভিবাসন - একটি আন্ত:সাম্প্রদায়িক সমস্যার সূত্রপাত ঘটায়। এমন অভিবাসনের বিরুদ্ধে চাকমাসহ পার্বত্য চট্টগ্রামের অন্যান্য জুম্ম জাতিগোষ্ঠীর প্রতিবাদী অবস্থানের বিপরীতে বাংলাদেশের সরকারগুলো রাজনৈতিক পন্থা অবলম্বন না করে দমন নীতি গ্রহণ করে। তবে ১৯৯৭ সালের ২ জানুয়ারিতে সাক্ষরিত পার্বত্য চুক্তি পূর্বেকার অবস্থার পরিবর্তন সাধনে এক ধাপ এগিয়ে নিয়ে যায়।
চাকমা জনগোষ্ঠীর সাথে জবরদস্তি মূলক আচরনের সূত্রপাত ঘটে পূর্ব পাকিস্তান আমলে বহু চাকমা গ্রাম ও তাদের আবাদী ভূমি ডুবিয়ে দিয়ে কাপ্তাই জলবিদ্যুৎ কেন্দ্রের জন্য ব্যারেজ নির্মাণের মাধ্যমে। এর ফলে ১৯৬৪- ১৯৬৯ সালের মধ্যবর্তী সময়ে, চাকমা জনগোষ্ঠীর একটি বড় অংশ - বসতভিটা ও আবাদের জমি হারিয়ে ভারতের অরুনাচল রাজ্যের দিয়ূন অঞ্চলে শরণার্থী হিসেবে অভিবাসন গ্রহণ করতে বাধ্য হন।
১৯৭২ এর ফেব্রুয়ারিতে, ভারত ও বাংলাদেশের প্রধানমন্ত্রী একটি যৌথ বিবৃতি প্রদান করেন। এই যৌথ বিবৃতির প্রধান উদ্দেশ্য ছিল - ১৯৫৫ সালের ভারতের নাগরিকত্ব আইনের ৫(১)(ক) ধারানুযায়ী, ভারত সরকার কর্তৃক অরুনাচল রাজ্যে অভিবাসিত চাকমাদের নাগরিকত্ব দেয়া। তবে এই সিদ্ধান্তের প্রেক্ষিতে তৎকালীন অরুনাচল রাজ্য সরকার মতামত দেয়া থেকে বিরত থাকে। তবে কেন্দ্রীয় সরকারের সিদ্ধান্ত অনুযায়ী অরুনাচল রাজ্যে তাদেরকে স্বাভাবিক জীবনে পুনর্বাসিত করা হয়। ভারতের নির্বাচন কমিশন পুনর্বাসিত চাকমাদের ভোটাধিকার নিশ্চিত করতে এবং ভোটার তালিকায় নাম অন্তর্ভুক্তির জন্য অরুনাচল রাজ্য কনস্টিটিউয়েন্সিতে নতুন নীতিমালা প্রনয়ন করেন।
২০১৫ সালের সেপ্টেম্বরে ভারতের সুপ্রিমকোর্ট একটি রায় প্রদান করেন। তাতে, অরুনাচলের সকল চাকমাদের নাগরিকত্ব দান ও পক্ষপাতবিহীনভাবে নাগরিক অধিকার চর্চা নিশ্চিত করার জন্য ভারতের কেন্দ্রীয় সরকার ও অরুনাচল রাজ্য সরকারের প্রতি নির্দেশ প্রদান করেন।
বর্তমানে মিজোরাম রাজ্যের জেনারেল এসেম্বলি, ত্রিপুরা রাজ্যের লেজিসলেটিভ এসেম্বলি এবং Tripura Tribal Area Autonomous District Council এ চাকমাদের প্রতিনিধিত্ব রয়েছে। চাকমাদের রাজনৈতিক অধিকার চর্চার একমাত্র ক্ষেত্র হিসেবে আছে ভারতের Chakma Autonomous District Council, তবে এই কাউন্সিল মিজোরাম অঞ্চলের চাকমাদের মাত্র ৩৫% এর প্রতিনিধিত্ব করে। বর্তমানে বার্মার রাখাইন রাজ্যে আরো প্রায় ৮০, ০০০ এর মত চাকমা বসবাস করছেন। বার্মায় চাকমারা মূলত ডাইংনেট জনগোষ্ঠী নামে পরিচিত।
আদিবাসী-উপজাতি বিতর্ক
বাংলাদেশ সংবিধানের ২৩(ক) অনুচ্ছেদ অনুযায়ী বলা হয় যে, বাংলাদেশে কোনো আদিবাসী নেই; বরং মূল বাঙালি জনগোষ্ঠীর বিপরীতে এই অ-বাঙালি জনসমষ্টিকে - উপজাতি; ক্ষুদ্র জাতিসত্তা; নৃগোষ্ঠী নামে অভিহিত করা হয়েছে। তবে, এই চাকমারা জাতিসংঘ আদিবাসী অধিকার ঘোষণা ২০০৭ এবং আন্তর্জাতিক শ্রম সংস্থার ১০৭ ও ১৬৯ নং কনভেনশনের ঘোষণা অনুযায়ী নিজেদের আদিবাসী দাবি করে এবং উপজাতি নামটি মনেপ্রাণে অপমানকর মনে করে। তবে আরাকান থেকে পার্বত্য চট্টগ্রামে আসায় বাংলাদেশ তাদেরকে আদিবাসী স্বীকৃতি দেয়নি। তবে বর্তমানে পাঠ্যবইয়ে উপজাতি শব্দের বদলে ক্ষুদ্র-নৃগোষ্ঠী লেখা হয়।
চাকমা শব্দের উৎস
কিছু দাবি মতে চাকমারা শব্দটি এসেছেও সংস্কৃত শব্দ শক্তিমান থেকে। বর্মী রাজত্বের শুরুর দিককার সময়ে বর্মী রাজারা এই চাকমা নামকরনের প্রচলন করেন। তখনকার সময়ে বর্মী রাজারা, চাকমাদের রাজার পরামর্শক, মন্ত্রী এবং পালি ভাষার বৌদ্ধধর্মের পাঠ অনুবাদকের কাজে নিয়োগ প্রধান করতেন। রাজা কর্তৃক সরাসরি নিয়োগকৃত হওয়াতে বর্মী রাজ দরবারে চাকমারা বেশ প্রভাবশালী ছিলেন। বার্মায় প্রচলিত চাকমাদের নাম সংক্ষেপ "সাক" শব্দটিকে কেউ কেউ সংস্কৃত শব্দ শক্তিমানের বিকৃত রূপ হিসেবে বিবেচনা করে। এরই এক পর্যায়ে, জনগোষ্ঠীটির নাম "সাকমা" এবং পরবর্তীতে বর্তমান "চাকমা" নামটি গ্রহণযোগ্যতা পায়।
ধর্ম
বেশির ভাগ চাকমা শত শত বছরের পুরাতন থেরবাদী বৌদ্ধ ধর্ম অনুসরণ করে। তাদের বৌদ্ধ ধর্ম পালনের মধ্যে হিন্দুধর্ম ও অন্যান্য প্রাচীন ধর্মের মিল পাওয়া যায়।
প্রায় প্রত্যেক চাকমা গ্রামে বৌদ্ধ মন্দির বা হিয়োং আছে। বৌদ্ধ সন্যাসীদের বৌদ্ধ ভিক্ষু বা ভান্তে বলা হয়। তাঁরা ধর্মীয় উৎসব ও অনুষ্ঠান তত্ত্বাবধান করে। গ্রামবাসী/অনুসারীরা ভিক্ষুদের খাদ্য (সিয়োং), বস্ত্র (চীবর), বাসস্থান (হিয়োং/কুটির), ওষুধসহ প্রয়োজনীয় জিনিসপত্র দিয়ে জীবনধারণে সাহায্য করে। বৌদ্ধ সন্ন্যাসীদের জীবন সম্পূর্ণ সাধারণ মানুষের উপর নির্ভরশীল। তাঁদের কোনো চাকরি বা ব্যবসা বা চাষাবাদ করার সুযোগ নেই বুদ্ধের প্রকৃত বিধান অনুসারে। তাঁদের মূল কাজ বুদ্ধ প্রজ্ঞাপিত নিয়ম মেনে নিজের আধ্যাত্মিক উন্নতি বা দুঃখমুক্তির কাজ করে যাওয়া।
আগে চাকমারা হিন্দু দেব-দেবীর পূজাও করত। উদাহরণস্বরূপ, লক্ষীদেবীকে চাষাবাদের ফলন বেশি পাওয়ার জন্য পূজা করা হতো। চাকমারা ভূত-প্রেত বিশ্বাস করে এবং তাদের সন্তুষ্ট রাখার জন্য ছাগল, মুরগী, হাঁস ইত্যাদি বলি দেয়া প্রচলন ছিল। যদিও বৌদ্ধ বিশ্বাসমতে পশুবলি সর্ম্পূণ নিষিদ্ধ। পার্বত্য অঞ্চলে বৌদ্ধধর্মের নবজাগরণকারী বৌদ্ধভিক্ষু পরম পূজ্য সাধনানন্দ মহাস্থবির বনভন্তের অক্লান্ত পরিশ্রমে এসব কুসংস্কার বর্তমানে প্রায় নেই বললেই চলে। চাকমারা নিজেদের গৌতম বুদ্ধের জন্মকুল শাক্যবংশের মানুষ মনে করে।
ভাষা
চাকমা মূল কথ্য ভাষা আর্য ভাষাগোষ্ঠীর অন্তর্ভুক্ত। কিছু চাকমার কথার মধ্যে প্রতিবেশী চাঁটগাঁইয়া ভাষার সাথে সামঞ্জস্য লক্ষ্য করা যায়, যেটি মূলত পূর্ব ইন্দো আরিয়ান ভাষা বংশের একটি ভাষা এবং এটি আসামী ভাষার সাথে সম্পর্কযুক্ত। অনেক ভাষাবিদ মনে করেন, আধুনিক চাকমা ভাষা (চাংমা ভাজ অথবা চাংমা হধা নামে পরিচিত) পূর্ব ইন্দো-আরিয়ান ভাষার অংশ। চাকমা ভাষার লিখিত হয় এর নিজস্ব লিপি চাকমা লিপিতে।
সংস্কৃতি
চাকমাদের নিজস্ব সংস্কৃতি, লোক সাহিত্য, সাহিত্য ও ঐতিহ্য আছে। চাকমারা কোমর জড়ানো গোড়ালি পর্যন্ত পোশাক পরে যাকে পিনোন বলা হয়। কোমরের উপর অংশকে বলা হয় হাদি। হাদি আর পিনোন সাধারণত রঙবেরঙের বিভিন্ন নকশার হয়। পুরুষরা "সিলুম" নামক গায়ের জামা এবং "টেন্নে হানি" নামক জামা পরিধান করে। এই নকশা প্রথমে আলাম নামে পরিচিত এক টুকরা কাপড়ের উপর সেলাই করা হয়।
উৎসব
চাকমাদের সবচেয়ে বড় জাতিগত উৎসব বিজু। বাংলা বছরের শেষ দুদিন ও নতুন বছরের প্রথম দিন এ উৎসব পালন করা হয়। বাংলা বছরের শেষ দিনের আগের দিনকে বলা হয় ফুল বিজু এবং শেষ দিনকে বলা হয় চৈত্র সংক্রান্তি বা মূল বিঝু। মূল বিঝুর দিন সকাল বেলা চাকমারা ঘর-বাড়ি পরিষ্কার করে ফুল দিয়ে সাজায়, বুড়ো-বুড়িদের গোসল করায় এবং তাদেরকে নতুন কাপড় দেয়। রাতে বসে পরের দিনের পাচন তরকারি রান্নার জন্য সবজি কাটতে বসে যা কমপক্ষে ৫টি এবং বেশি হলে ৩২ রকম সবজি মিশেলে রান্না করা হয়। পরের দিন মূল বিঝু, এদিন চাকমা তরুণ-তরুণীরা খুব ভোরে উঠে কলা পাতায় করে কিছু ফুল গঙ্গার উদ্দেশ্যে নদীর পাড়ে দেয়া হয়। তারপর সবাই বিশেষ করে ছোটোরা নতুন জামা-কাপড় পরে বাড়ি বাড়ি ঘুরতে থাকে। তবে গ্রাম গুলোতে প্রাচীনকালের মতোন করে"ঘিলে হারা"(খেলা) হয়। পরের দিন নতুন বছর বা গয্যে পয্যে, নতুন বছরের দিন সবাই বৌদ্ধ মন্দিরে যায়, খাবার দান করে, ভালো কাজ করে, বৃদ্ধদের কাছ থেকে আশীর্বাদ নেয়। বুদ্ধ পূর্ণিমা উল্লেখ্য চাকমা লোকসাহিত্য বেশ সমৃদ্ধশালী। তাদের লোক কাহিনীকে বলা হয়উবগীদ। চাকমাদের তাল্লিক শাস্ত্র বা চিকিৎসা শাস্ত্র অনেক সমৃদ্ধ। আর বয়ন শিল্পে চাকমা রমণীদের সুখ্যাতি জগৎ জুড়ে।
ইদানীং বিঝুতে রেলি করা হয় । দেশ-বিদেশের অনেক লোক বিঝু রেলি যোগ দেওয়ার জন্য পার্বত্য চট্টগ্রামে আসে ।
খাদ্য
বাঁশের অঙ্কুর হল চাকমাদের ঐতিহ্যগত খাদ্য। তারা এটাকে “বাচ্ছুরি” নামে ডাকে এবং শ্রিম্প পেস্ট তাদের রান্নার ঐতিহ্যবাহী উপাদান। তারা এটাকে “সিদোল” বলে ডাকে। চাকমাদের প্রধান খাদ্য ভাত, ভুট্টা দ্বারা তৈরী খাদ্য, শাক-সবজি ও সরিষা। সবজির মধ্য রয়েছে রাঙা আলু, কুমড়া, তরমুজ, মাম্মারা (শশা)। চাকমারা শুকরের মাংস খেতে পছন্দ করে।
কানোর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৯ মিটার (১৫৩৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কানোর শহরের জনসংখ্যা হল ১২,৬১৬ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে কানোর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
তথ্যসূত্র
Kanor
করফুলেন্নেছা সরকারি মহিলা কলেজ
করফুলেন্নেছা সরকারি মহিলা কলেজ বাংলাদেশের চাঁদপুর জেলার শাহরাস্তি উপজেলার অন্তর্গত একটি সরকারি শিক্ষা প্রতিষ্ঠান। ১৯৮৯ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট ও ডিগ্রি পর্যায়ের সার্টিফিকেট প্রদান করে।
বিবরণ
কলেজটি ১৯৮৯ সালে উচ্চ মাধ্যমিক কলেজ হিসেবে প্রতিষ্ঠিত হয়, ২০১২ সালে বি.এ(পাস) কোর্স খোলা হয়। তারিখে কলেজটিকে প্রথম এমপিওভুক্ত করা হয়।
সিথেরোনিয়া ভোগলেরি
এরা কালো রঙের হয় এবং ডানায় হলুদ দাগ থাকে, তবে পুরুষদের কমলা দাগ এবং ডোরাকাটা থাকে।
লার্ভা পাইরোক্যান্থা প্রজাতির খাবার খায়। এগুলো দেখতে অনেকটা কাঠের টুকরার মতো।